Ο αντίκτυπος της ελληνοβουλγαρικής αντιπαράθεσης και η εικόνα των βουλγάρων μέσα από δημοσιεύματα στον Τύπο (1896-1908):
Creators: name: Τοπαλίδου, Μαρία-Ολγα Δημητρίου
Publisher: name: Aristotle University of Thessaloniki
Year: 2012
Subjects: Ελληνες
Βούλγαροι
Δημοσιεύματα
Greeks
Bulgarians
Articles

description: Η εργασία πραγματεύεται τον αντίκτυπο της ελληνοβουλγαρικής αντιπαράθεσης και την εικόνα των Βουλγάρων μέσα από δημοσιεύματα του Τύπου, την περίοδο 1896 – 1908. Στα άρθρα της εποχής, οι Έλληνες δημοσιογράφοι αρκετά συχνά εξιδανίκευαν την εικόνα της Βουλγαρίας ως αντίπαλου δέους της Ελλάδας, θέλοντας να συνετίσουν τους Έλληνες και να καταδείξουν τις αδυναμίες του ελληνικού κράτους. Η Βουλγαρία παρουσιάζονταν στον ελληνικό Τύπο ως πρότυπο κράτους με καλή εσωτερική οργάνωση και ως ένα παράδειγμα προς μίμηση, έτσι ώστε ο ελληνισμός να συστρατεύσει τις δυνάμεις του.Τα δημοσιεύματα στο σύνολό τους σχολίαζαν για τους Βούλγαρους ότι είναι εργατικοί και πειθαρχικοί όσο κανένας άλλος λαός, γεγονός που εξηγούσε την πρόοδό τους, ενώ εκθείαζαν και τη στρατιωτική τους πειθαρχεία.Πριν την εξέγερση του Ίλιντεν το καλοκαίρι του 1903, ο ελληνικός Τύπος επεσήμαινε έντονα την σημασία και την αναγκαιότητα για συγκρότηση δυνατού και αξιόμαχου στρατού και επέκρινε δριμύτατα την αναλγησία των Μεγάλων Δυνάμεων απέναντι στα ανοσιουργήματα των Βουλγάρων εναντίον των απροστάτευτων ελληνικών πληθυσμών στη Μακεδονία. Τα πρωτοσέλιδα των εφημερίδων της εποχής αναφέρονταν εκτεταμένα και στο ανθελληνικό κίνημα του 1906, παρέχοντας στο ελληνικό κοινό σε καθημερινή βάση πληροφορίες για τα διαδραματιζόμενα στην Ανατολική Ρωμυλία , σχολιάζοντας με βαρύτατους χαρακτηρισμούς για τη βουλγαρική πλευρά τα τεκταινόμενα στην Ανατολική Ρωμυλία και στη Βουλγαρία . Οι εφημερίδες καθημερινά στα πρωτοσέλιδά τους επέκριναν την οκνηρία και την ανευθυνότητα των πολιτικών προσώπων της Ελλάδας. Αντιπαρέβαλαν δε την ανευθυνότητα αλλά και την πολεμική ανικανότητα της Ελλάδας, με την πειθαρχία, την αποφασιστικότητα και το οργανωτικό και ετοιμοπόλεμο πνεύμα των Βουλγάρων .Εν κατακλείδι, τα μέσα μαζικής ενημέρωσης της Ελλάδας υπερεκτιμούσαν τις δυνατότητες της Βουλγαρίας, ενώ στη Βουλγαρία επικρατούσε μια αρνητική εικόνα για την Ελλάδα και μια υποτίμηση των δυνατοτήτων της. Για τη συγγραφή της εργασίας χρησιμοποιήθηκαν εφημερίδες και περιοδικά της εποχής (Ακρόπολις, Άστυ, Εμπρός, Σφαίρα, Σκριπ, Ελληνισμός και άλλα), καθώς και πλειάδα βιβλίων και άρθρων που αναφέρονται στις ελληνοβουλγαρικές σχέσεις της εποχής.
description: The subject of this master thesis is the consequences of the Greek – Bulgarian conflict and the public image of the Bulgarians as demonstrated at the Greek press, during the years 1896 – 1908. During these years Greek journalists frequently used to idealize Bulgaria as a countervailing force, indenting to lecture Greeks and to present the weaknesses of the Greek state. The Greek press displayed Bulgaria as a model country with great internal organization and as an example to look up to, intending to make all Greek nationals join their forces. Most articles in the Greek press referred to the Bulgarian people as hard and disciplined workers, having no equals, a fact which explained their advancement. Furthermore, they used to praise the Bulgarian military discipline. Before the Iliden revolution in the summer of 1903, the Greek press used to emphasize intensively the significance and the necessity of the establishment of a powerful army and used to criticize the insensitivity of the Great Powers to the Bulgarian abominations against the unprotected Greek populations of Macedonia. The headlines of the newspapers during that age where also referring extensively to the anti-Hellenic movement of 1906, providing the Greek people daily with information about what happened in eastern Romilia, and roughly commenting the Bulgarian acts in eastern Romilia and Bulgaria. In addition, they were also criticizing the laziness and the irresponsibility of the Greek politicians. In contrast to the Greek irresponsibility and military incapacity, the press presented the Bulgarian discipline, the determination and the well organized and ready for war Bulgarian spirit. As a conclusion, the Greek press was overestimating Bulgarian capabilities, while in Bulgaria there was a negative image for Greece and an underestimation of its capabilities. The sources for the compilation of this thesis are newspapers and magazines of that time (Akropolis, Asty, Empros, Sfaira, Skrip, Ellinismos etc) and many books and articles referring to the Greek – Bulgarian relationships of that time.